Source: http://juri.ro/situatie-alarmanta-in-justitie-dna-acuzata-de-presiuni-la-judecatori
Timestamp: 2020-01-17 21:15:45+00:00
Document Index: 9725802

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

Situatie alarmanta in Justitie: DNA acuzata de presiuni la judecatori
Data: 09 January 2020, 15:19 | autor: L.J. | 0 comentarii | 1393 afisari
Situatie extrem de grava devoalata de Consiliul Superior al Magistraturii. Plenul CSM a publicat hotararea prin care a aprobat Raportul Inspectiei Judiciare privind “Respectarea principiilor generale care guverneaza activitatea Autoritatii Judecatoresti in cauzele de competenta Directiei Nationale Anticoruptie vizand magistratii sau in legatura cu acestea”. Mai exact, este vorba despre raportul referitor la dosarele deschise de DNA impotriva magistratilor, in perioada ianuarie 2014- iulie 2018, cand DNA a fost condusa de Laura Kovesi (foto).
Hotararea CSM scoate la iveala nereguli privind dosarele deschise magistratilor, constand in:
-incalcarea normelor de procedura privind obligatia procurorului de a informa persoana interceptata/supravegheata tehnic, respectiv absenta ordonantelor de amanare a masurii, precum si necomunicarea solutiilor de clasare a magistratilor vizati de cercetari; inexistenta ordonantelor de urmarire penale 'in prem';
-practica solicitarii de dosare aflate in curs de judecata pe rolul diferitelor instante judecatoresti in vederea evaluarii masurilor/solutiilor pronuntate de judecatori dintr-o posibila perspectiva penala.
De asemenea, CSM acuza ca practicile procurorilor DNA prezentate mai sus au reprezentat forme de presiune asupra judecatorilor vizati, cu consecinte directe in ceea ce priveste infaptuirea actului de justitie.
CSM ofera si exemple concrete cu instante in care judecatorii au fost vizati de dosare DNA. Asa aflam, spre exemplu, ca 75 de judecatori de la Inalta Curte de Casatie si Justitie, aproximativ 100 de judecatori de la Curtea de Apel Bucuresti si 85 de judecatori de la Tribunalul Bucuresti au avut dosare la DNA.
Nu in ultimul rand, CSM atrage atentia ca multe dintre aceste dosare au fost deschise doar pentru ca magistratii sa fie supusi unor masuri de supraveghere tehnica.
Iata concluziile hotararii Plenului CSM nr. 225 din 15 octombrie 2019:
>> Raportul Plenului CSM